পার্বত্য অঞ্চলের নারী ও শিশুদের মৃত্যুহার রোধ, ঠিকঠাক পুষ্টি, সুপেয় পানি, শিক্ষা, স্বাস্থ্য, স্যানিটেশন ব্যবস্থাসহ মৌলিক চাহিদাগুলো নিশ্চিত করতেই গড়ে তোলা হয় পাড়াকেন্দ্র। যেটি আসলে এক ছাদের নিচে এসব সুযোগ-সুবিধা পাওয়ার নিশ্চয়তা। পার্বত্য চট্টগ্রাম বিষয়ক মন্ত্রণালয়, পার্বত্য চট্টগ্রাম উন্নয়ন বোর্ড এবং ইউনিসেফে’র সহযোগিতায় রাঙামাটির কাপ্তাই উপজেলার চন্দ্রঘোনা ইউনিয়নের মিতিঙ্গাছড়ি গ্রামে পাকা দালান বিশিষ্ট এই ৪০০০তম পাড়াকেন্দ্রটি নির্মাণ করা হয়েছে।